એ સંદર્ભે વિદાય સમારંભ ૪ જુન ૧૮૯૬ના રોજ દક્ષિણ આફ્રિકાના ડરબન શહેરમાં આવેલ હિન્દી કોંગ્રસ ભવનમાં દાદા અબ્દુલ્લાની અધ્યક્ષતામાં યોજાયો હતો. દાદા અબ્દુલા અર્થાત શેઠ અબ્દુલ્લા જ ગાંધીજી ને દક્ષિણ આફ્રિકા લાવ્યા હતા. એ સમારંભમાં દાદા અબ્દુલાએ ગાંધીજીના કાર્યોની પ્રશંશા કરી હતી. અને તેમને એક પ્રશસ્તિ પત્ર પણ આપ્યું હતું. જે આજે પણ ઇતિહાસ અને સાહિત્યના આદર્શ નમુના રૂપ હયાત છે. ગાંધીજીને આપવામાં આવેલ એ પ્રશસ્તિ પત્ર દક્ષિણ આફ્રિકાની પ્રજાના મહોબ્બતના પ્રતિક સમાન છે. તેમાં ગાંધીજીના સેવાકીય કાર્યની પ્રશંશા અને દક્ષિણ આફ્રિકા તુરત પાછા ફરવાની વિનંતી કાવ્યાત્મક શૈલીમાં કરવામાં આવી હતી. ૨ જુન ૧૮૯૬ના રોજ લખાયેલ આ પ્રશસ્તિ પત્ર મસ્નવી શૈલી૫ મા લખાયું છે. પ્રશસ્તિ પત્રની ભાષા હિન્દી-ઉર્દુ મિશ્રિત છે. ૧૨૦ વર્ષ પૂર્વે ગાંધીજીને અપાયેલ આ પ્રશસ્તિ પત્ર આજે પણ માણવા જેવું છે.